Železná brána (vrch v Slovenskom krase)

Železná brána () je vrch v Slovenskom krase, krajinnom celku Slovenského rudohoria. Leží pri obci Hačava, približne  severozápadne od Moldavy nad Bodvou. 

 Poloha 
Nachádza sa vo východnej časti pohoria, v geomorfologickom podcelku Jasovská planina. Leží v Košickom kraji, v okrese Košice-okolie a na katastrálnom území obce Hačava. Najbližším sídlom je západne situovaná Hačava, juhozápadne leží Háj a Zádiel, južne Turňa nad Bodvou, juhovýchodne Drienovec a Moldava nad Bodvou, východne Debraď a Jasov a severne Medzev. Vrch je súčasťou Národného parku Slovenský kras.

 Opis 
Železná brána leží na severozápadnom okraji Jasovskej planiny. Severným smerom sa nachádza Javorina (), Kauligov vrch () a Strážny kopec (), východným Šugov (), Halagoš (), Šugovský vrch (), Vápenný vrch () a Koncový košiar (), južným Vysoká (), Bereš () a Čertov most () a západným Hlinná (), Ďurkova skala (), Vŕšok (), Dvorník (), Matesova skala (), Chvost (), Grečov () a Jelení vrch ().Volovské vrchy – Košice. Turistická mapa. 1 : 50 000. Harmanec: VKÚ, a. s. Oblasť patrí do povodia Bodvy, kde vodu zo severných svahov odvádza Šugovský potok. Na vrchol nevedie značený turistický chodník. 

 Výhľady 
Vrchol pokrýva súvislý lesný porast, ktorý neumožňuje rozhľad. Z vhodných lokalít s riedkou vegetáciou je možné vidieť okolité vrcholy Slovenského krasu, Volovské a Slanské vrchy a prihraničné vrchy v Maďarsku.

 Prístup 
Na vrchol nevedie značená turistická trasa, no do blízkeho rovnomenného sedla vedie niekoľko značených chodníkov:
  modro značený chodník z Hačavského sedla a severným úbočím vrchu pokračujúci cez ranč Šugov do Jasova
  zeleno značený chodník z Hačavy, pokračujúci južným úbočím vrchu do mesta Moldava nad Bodvou
  žlto značený chodník z lokality Miglinc 

 Referencie 

 Pozri aj 
 Slovenský kras
 Jasovská planina
 Zoznam vrcholov v Slovenskom krase

 Externé odkazy 
 Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Košice-okolie
Kategória:Hačava